|  |  |
| --- | --- |
| Kokous | **Vanhusneuvoston kokous 8/2018** |
| Aika, paikka | **Tiistaina 16.10.2018** kello 14.00-15.30, kaupungintalo,kokoustila Vallinkoski |
| Osallistujat | Sinikka Poskiparta, Imatran kansalliset seniorit ry.  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  Liisa Nenonen, Tainionkosken Eläkkeensaajat ry.  Pirkko Molkentin, Eläkeliiton Imatran yhdistys ry., poissa  Lauri Aunola, Imatran Sotaveteraanit ry.  Jerena Juutilainen, puheenjohtaja  Arto Pulkkinen, kaupunkikehittämislautakunnan edustaja  Arto Siitonen, hyvinvointilautakunnan edustaja  Sirkku Sarlomo, konsernipalvelut, sihteeri  Titta Roslakka, Eksoten edustaja  Julia Virkkala, asia 3. |
| Jakelu | Vanhusneuvoston jäsenet ja varajäsenet, www.imatra.fi |
|  | 1. **Kokouksen avaus ja läsnäolijoiden toteaminen**   **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen ja totesi läsnäolijat.   1. **Edellisen kokouksen pöytäkirjan hyväksyminen**   **Esitys:** Hyväksytään edellisen kokouksen 19.9.2018 pöytäkirja.  **Päätös:** Hyväksyttiin edellisen kokouksen pöytäkirja.   1. **Palautteen antaminen asemakaavan luonnokseen/Lammassaaren sataman alue**   Kaavoitusarkkitehti Julia Virkkalan sähköposti 25.9.2018:  ”Imatralla, Saimaanrannan kaupunginosassa on käynnistetty asemakaavan muutos. Asemakaavan muutos koskee Lammassaaren sataman aluetta (korttelit 15 ja 16 sekä retkeily- ja ulkoilualuetta ja katualuetta). Asemakaavan muutoksella järjestellään korttelin 15 ja 16 toimintoja palvelemaan paremmin kehittyvän satama-alueen tarpeita. Korttelien tonttijakoja sekä rakennusaloja ja rakennusoikeutta muutetaan.  Asemakaavan muutos on kuulutettu vireille 3.12.2017. Osallistumis- ja arviointisuunnitelma on pidetty nähtävillä 3.12.2017 lukien. Asemakaavan luonnosaineisto löytyy Imatran kaupungin nettisivuilta osoitteesta: <https://www.imatra.fi/asuminen-ja-ymp%C3%A4rist%C3%B6/kaavoitus/asemakaavat/vireill%C3%A4-olevat-ja-luonnoskaavat/kaupunginosa-38>  Asemakaavan luonnosaineistosta pyydetään palautetta 18.10.2018 mennessä. Saapumatta jäänyt palaute tulkitaan niin, ettei aineistosta ole huomauttamista.”  Julia Virkkala esitteli asemakaavan luonnosta kokouksessa.  **Esitys:** Vanhusneuvosto antaa palautteen esittelyn pohjalta.  **Päätös:** Vanhusneuvosto piti luonnosta hyvänä (mm. veneenlaskuluiskat, tontinrajausten tarkistaminen, rakennusten julkisivujen vaatimukset) ja hyväksyy esitettävän kaavaluonnoksen.   1. **Vanhustenviikon tapahtumien palautekeskustelu**   **Esitys:** Käydään läpi vanhustenviikon tapahtumien järjestelyt ja saatu palaute.  **Päätös:** Keskusteltiin Vanhustenviikon tapahtumien onnistumisesta ja saadusta palautteesta huomioon otettavasti ensi vuoden tapahtumien suunnittelussa.   1. **Liukuesteet 70 vuotiaille imatralaisille**   **Esitys:** Käydään läpi liukueste kampanjan tilanne.  **Päätös:** Käydyn keskustelun pohjalta vanhusneuvosto päätti vähäisten lahjoitusmäärien vuoksi siirtää kampanjan toteutuksen tulevaisuuteen.   1. **Muut asiat**   **Esitys:** Käsitellään muut asiat.  **Päätös:** Ei ollut muita käsiteltäviä asioita.   1. **Seuraavan kokouksen ajankohta**   **Esitys:** Sovitaan seuraava kokousaika.  **Päätös:** Sovittiin, että seuraava kokous pidetään Karelian Gourmet lounasravintolassa 26.11.2018 kello 15.00. Kokouksen päätteeksi on jouluruokailu.   1. **Kokouksen päättäminen**   **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen kello 15.30. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja sihteeri |